tád abhímṛśed áskann ádhita prā́janī́ti yadā́ vaí skándaty átha dhīyate yadā́ dhīyaté 'tha prájā́yate yónir vā́ iyáṁ rétaḥ páyas tád asyā́ṃ yónau réto dadhā́ty anuṣṭhyā́ hā́sya rétaḥ siktáṃ prájā́yate yá evám etád védā́múto vaí divó varṣatīhaúṣadhayo vánaspátayaḥ prájā́yante púruṣā́d réta skandati paśúbhyas táta idáṁ sárvaṃ prájā́yate tád vidyā́d bhū́yasī me prájā́tir abhūd bahúḥ prajáyā́ paśúbhir bhaviṣyā́mi śréyā́n bhaviṣyā́mī́ti